Régine Deforges
Store norske leksikon,Språk og litteratur,Litteratur i verden,Europa,Frankrikes litteratur,Frankrikes nyere litteratur
Régine Deforges var en fransk forfatter. I 1960-årene vakte hun oppsikt som utgiver av erotisk litteratur, men er mest kjent for en romanserie på 10 bind med utgangspunkt i fransk motstandskamp under andre verdenskrig, der hun utnytter suksessromanens tradisjonelle virkemidler på nye og overraskende måter.
Denne serien ble innledet med suksessromanen Den blå sykkelen (originaltittel: La Bicyclette bleue, 1981), som i 2000 ble filmatisert i tre deler. Den ble etterfulgt av I krig og kjærlighet (originaltittel: 101, avenue Henri-Martin, 1983) og I hevnens skygge (originaltittel: Le Diable en rit encore, 1985). Disse tre første romanene i serien utgjør en egen trilogi.Deretter utkom, i samme serie, Svart tango (originaltittel: Noir Tango, 1991), Silkeveien 1947–1949 (originaltittel: Rue de la Soie, 1994), Til siste skanse 1950–1954 (originaltittel: La Dernière colline, 1996), Cuba libre! 1955–1959 (originaltittel: Cuba libre !, 1999) og tre romaner som foreløpig ikke er oversatt til norsk: Alger, ville blanche (2001), Les Généraux du crépuscule (2003) og Et quand viendra la fin du voyage (2007).Hun har også skrevet den historiske romanen Under Novgorods himmel (originaltittel: Sous le Ciel de Novgorod, 1988), redigert en stor lyrikkantologi med kvinnelige forfattere, Poèmes de femmes des origines à nos jours (1993), skrevet essayer og barnebøker og arbeidet med film. Utgivelser i norsk oversettelse La Bicyclette bleue (1981). Norsk oversettelse: Den blå sykkelen (1985)  101, avenue Henri-Martin (1983). Norsk oversettelse: I krig og kjærlighet (1986)  Le Diable en rit encore (1985). Norsk oversettelse: I hevnens skygge (1987)  Sous le Ciel de Novgorod (1988). Norsk oversettelse: Under Novgorods himmel (1990)  Noir Tango (1991). Norsk oversettelse: Svart tango (1993)  Rue de la Soie (1994). Norsk oversettelse: Silkeveien 1947–1949 (1995)  La Dernière colline (1996). Norsk oversettelse: Til siste skanse 1950–1954 (1997)  Cuba libre ! (1999). Norsk oversettelse: Cuba libre! 1955–1959 (2000) Les mer i Store norske leksikon Frankrikes litteratur litteratur roman fransk